《寓京兆北堂将赴试院用旧韵呈诸同事四首 其三》
明代·林光

天闲十二近山眉，骏骨吾将一顾之。大府虚堂淹此日，白云高帽去何时。

文衡有旨惭公剡，秋兴无端寄小诗。聚首传杯休谢醉，酒中真味少人知。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。